Robert Täht

Robert Täht (sündinud 15. augustil 1993 Võrus) on eesti võrkpallur. Ta on alates 2013. aastast kuulunud Eesti võrkpallikoondisse ning hooajast 2024/25 esindab Poola kõrgliigaklubi Cuprum Stilon Gorzów Wielkopolski. Täht alustas võrkpalliga tegelemist 2003. aastal Võru Spordikoolis, kus ta treeneriks oli Urmas Tali, hiljem juhendas teda samas koolis Aksel Saal (2006–2009). Võru Spordikooliga võideti mitmel korral omavanuste Eesti karikavõistlused ning korra ka omavanuste Eesti meistrivõistlused. Aastatel 2009–2012 õppis ta Audentese Spordigümnaasiumis, kus ta treeneriks oli Raul Reiter. Aastatel 2008–2013 kuulus Täht Eesti noormeestekoondisse (sündinud 1993 ja hiljem), kelle treeneriteks olid Urmas Tali, Raul Reiter ja Toomas Jasmin. Koondise suurimaks saavutuseks oli 2013. aastal pääsu tagamine U21 MM-finaalturniirile, kus teeniti 20 meeskonna konkurentsis 17. koht. Ta on kahel korral tulnud U20 vanuseklassis Eesti meistriks rannavõrkpallis (2011 Ronald Järvega ja 2012 Renee Teppaniga). Täht kutsuti esmakordselt Eesti võrkpallikoondise juurde 2013. aastal. Ta tegi oma debüüdi mai lõpus Rakveres toimunud MM-valikturniiri avaringi mängudes Läti ja Taani vastu. Euroopa meistrivõistluste finaalturniiril on ta kuulunud koondise koosseisu viiel korral (2015, 2017, 2019, 2021 ja 2023). Samuti on ta võitnud kahel korral koondisega Euroopa liiga (2016 ja 2018). 2016. aasta Euroopa liiga turniiril valiti Täht kõige väärtuslikumaks mängijaks (MVP). Samuti on ta esindanud Eestit 2017. aastal Maailmaliiga kolmandas tugevusgrupis ja 2018. aasta Challenger Cupil. Võru Spordikooli kasvandikuna liitus ta meistriliiga meeskonna Valio Võruga esmakordselt hooajal 2010/11, keda esindas kaks hooaega. Täht oli küll üks meeskonna põhimängijatest, kui meeskonnaga medalimängudesse ei sekkutud ning heideldi osaletud liigades tagumises pooles. Hooajaks 2012/13 vahetas ta klubi ja liitus Bigbank Tartuga, kus ta mängis järgnevad kolm hooaega. Kui esimesel hooajal medaleid ei võidetud, siis teisel (2013/14) ja kolmandal (2014/15) hooajal võideti Schenker Liiga ja tuldi Eesti meistrks; mõlematel võistlustel ja Eesti karikavõistlustel saadi korra ka hõbemedalid. Tähel oli meeskonnas kandev roll ning valiti ka 2014/15 Schenker Liiga väärtuslikuimaks mängijaks ja parimaks servijaks. Hooajaks 2015/16 sõlmis ta oma esimese välislepingu ning siirdus Poola meistriliiga klubisse Cuprum Lubin, kus mängis kolm järjestikust hooaega. Ta meeskonnakaaslaseks oli kõigil hooaegadel Eesti võrkpallikoondise nurgaründaja Keith Pupart ja kahel esimesel hooajal klubi personalis Eesti võrkpallikoondise peatreener Gheorghe Creţu ja statistik Alar Rikberg. Cuprum Lubin kuulus sellel ajal Poola Plusliiga keskmike sekka, lõpetades erinevatel hooaegadel kohtadel 5–7; võimalusest Eurosarjades osaleda klubi loobus. Kolmanda hooaja eel soovis Täht küll liikuda edasi tugevamasse klubisse, kuid kehtiva siduva lepingu tõttu tal seda teha ei lastud. Hooajaks 2018/19 sai ta klubi vahetada ning liitus Türgi tippklubiga Izmiri Arkas Spor, kes oli temast huvitatud olnud ka juba eelneval hooajal. Klubiga osaleti kõrgeimas euroliigas, CEV Meistrite liigas, kus alagrupiturniirilt play-offi ei jõutud. Türgi karikavõistlustel langeti konkurentsist veerandfinaalis, kus kaotati hilisemale karikavõitjale, Fenerbahçe SK-le. Türgi meistriliigas jõuti finaalseeriasse, kus tuli taas sama meeskonna paremust tunnistada, kui seeria kaotati mängudega 2:3. Täht oli meeskonna üks rünnakuliidritest ning kindel põhimängija läbi hooaja. Hooajaks 2019/20 vahetas ta klubi ning liitus hinnanguliselt maailma tugevaima liiga, Itaalia meistriliiga tippklubi Sir Safety Perugiaga. Võideti Itaalia superkarikas, millega sai Tähest esimene eestlane, kes on Itaalias tiitlivõistlusi võitnud. Itaalia karikavõistlustel jõuti küll finaali, kuid seal kaotati 2:3 Civitanova Lubele. CEV Meistrite liigas pääseti veerandfinaali ning Itaalia meistriliigas liiguti medalikursil, kuid hooaeg peatati koroonapandeemia tõttu ning kohti liigades välja ei mängitud. Klubis oli nurgaründajate positsioonil väga tugev konkurents ning Täht sekkus mängudesse üldiselt episoodiliselt vahetusest. Hooajal 2020/21 naasis ta Poola meistriliigasse ning liitus Rzeszowi Asseco Resoviaga, kus samal hooajal mängis ka Eesti võrkpallikoondise keskblokeerija Timo Tammemaa. Hooaega alustati Poola superkarikavõistlustega, kus finaali ei jõutud. Poola karikavõistlustel alistuti veerandfinaalis Kedzierzyn-Kozle Zaksale ning langeti konkurentsist. Poola meistriliiga põhiturniir lõpetati neljandana, kuid veerandfinaalseeria kaotati Belchatowi Skra vastu. Täht mängis end hooaja esimeses pooles põhikoosseisu, kuid detsembris tabas teda kõhulihase rebend, mille tõttu tuli tal teha kahe ja poole kuune mängupaus. Kuigi platsile naasmise järel suutis Täht end taas heast küljest näidata, siis märtsi teises pooles sai ta uuesti sama vigastuse ning osapoolte kokkuleppel lõpetati leping ennetähtaegselt. Hooajaks 2021/22 vahetas ta Poolas klubi ning liitus Belchatowi PGE Skraga. Poola karikavõistlustel kaotati 1/8 finaalis Tähe endisele koduklubile Rzeszowi Asseco Resovia (kus mängis jätkuvalt Timo Tammemaa) ning langeti konkurentsist. Tugevuselt teises eurosarjas, CEV Cupil jõuti poolfinaalseeriasse, mis vaatamata esimese mängu võidule korduskohtumisega kaotati ning finaali ei edenetud. Poola meistriliiga põhiturniir lõpetati kolmandana, kuid poolfinaalseeria (ja kolmanda koha seeria) kaotati ning saadi kokkuvõttes liigas neljas koht. Täht alustas hooaega eelmise hooaja ja koondise suve vigastustest taastudes ettevaatlikult, kuid mängis end aja edenedes põhikoosseisu ning valiti muuhulgas veebruaris viie päeva jooksul kahel korral väärtuslikuimaks mängijaks (Poola meistriliiga põhiturniirimängul ning CEV Cupi esimeses poolfinaalmängus). Peale seda tuli aga keerulisem periood, kus mänguaega jäi nii treenerite otsuse kui põlveprobleemide tõttu vähemaks. Hooajal 2022/23 liitus ta Brasiilia meistriliiga klubiga Sao Jose Farma Condega ning sellega sai temast esimene eestlane, kes on mänginud Brasiilia tugevimas liigas. Täht oli meeskonna üks põhimängijatest ning teenis ka korduvalt väärtuslikema mängija auhindu. Samas vaevas teda juba hooaja algusest saati põlvevigastus, mida alguses prooviti mängupausiga leevendada, kuid kulmineerus veebruariks mõlemapoolsele lepingu lõpetamisega. Vigastus oli piisavalt tõsine, et vajas opereerimist ja pikemat mängupausi. Hooajaks 2023/24 oli Täht sõlminud lepingu Katari meistriliiga klubiga, kuid klubi otsustas lepingust suve lõpus taganeda. Napilt hooaja alguse eel sõlmis ta lepingu Saksamaa valitseva meistriga Berliini Recycling Volleys, kus ta meeskonnakaaslaseks oli taas teiste hulgas Eesti võrkpallikoondise keskblokeerija Timo Tammemaa. Juba samal nädalal võideti Saksamaaa superkarikas. CEV Meistrite liigas saadi alagrupis kolmas koht ning pääseti kohamängudele. Veerandfinaalis tunnistati kindlalt Itaalia suurklubi Trentino Volley paremust ning langeti konkurentsist. Saksamaal ühtegi tiitlit ei loovutatud ning võideti ka Saksamaa karikas ja meistritiitel. Täht oli hooaja alguses üks nurgaründajate rotatsioonist, kuid sai detsembris põlvevigastuse ning käis neljandat korda põlveoperatsioonil, mis tõi ca kuue nädalase mängupausi. Vigastuspausilt naastes sai ta mänguaega väga vähe. Balti liiga 2013/14 Bigbank Tartuga 2014/15 Bigbank Tartuga Riikide meistrivõistlused 2013/14 Eesti meistrivõistlused Bigbank Tartuga 2014/15 Eesti meistrivõistlused Bigbank Tartuga 2018/19 Türgi meistrivõistlused Izmiri Arkas Sporiga 2023/24 Saksamaa meistrivõistlused Berliini Recycling Volleyga Riikide karikavõistlused 2013/14 Eesti karikavõistlused Bigbank Tartuga 2019/20 Itaalia superkarikas Sir Safety Perugiaga 2019/20 Itaalia karikavõistlused Sir Safety Perugiaga 2023/24 Saksamaaa superkarikas Berliini Recycling Volleyga 2023/24 Saksamaaa karikavõistlused Berliini Recycling Volleyga 2016 Euroopa liiga 2018 Euroopa liiga 2018 Challenger Cup 2015 Balti liiga kõige väärtuslikum mängija 2015 Balti liiga parim servija 2016 Euroopa liiga kõige väärtuslikum mängija Eesti parim meesvõrkpallur: 2016, 2017, 2018 ja 2019. Eesti parim noorvõrkpallur noormeestest: 2011. Eesti parim rannavõrkpalli noortepaar noormeestest: 2012 (Renee Teppaniga). Robert Tähe noorem vend on võrkpallur Tristan Täht. Avo Keel edukalt debüteerinud Robert Tähest: tulevik on tal alles ees ERR arhiiv, 27.05.2013. Kaspar Ruus: Poola kõrgliigasse naasnud Robert Täht: vahepeal tundus, et Euroopa tippliigad jäävad minu jaoks ajalukku, aga elu on üllatusi täis Delfi, 10.07.2024. Täht, Robert ESBL biograafia (vaadatud 20.07.2023). Robert Täht Sporditulemused (vaadatud 13.10.2023). Poisid 93 Eesti Võrkpalli Liidu arhiiv (vaadatud 20.07.2023). Eesti U-21 noormeeste võrkpallikoondis alistas viimases kohtumises Venetsueela ERR arhiiv, 31.08.2013. Võidukas võrkpallikoondis saabub teisipäeval kodumaale ERR arhiiv, 19.06.2017. Võrkpallikoondis alustab Challenger Cupi Portugali vastu ERR, 19.06.2018. Märt Roosna: Kui erakordne on 17-aastase võrkpalluri esilekerkimine meeste hulgas? Mida tegid Täht ja Venno selles vanuses? Delfi, 24.03.2018. Kaarel Täll: Eesti meistrit ootavad muutused Postimees arhiiv, 16.06.2012. Mariel Gregor: Karikavõit avas TTÜ-le tee Euroopasse Postimees arhiiv, 16.12.2013. Sander Jürjens: Robert Täht sirgus iseseisvaks meheks võrkpalli abil Õhtuleht, 07.09.2015. VIDEO ja FOTOD: Bigbank Tartu krooniti Schenker liiga võitjaks! Delfi, 08.03.2015. Keith Pupart pikendas lepingut, Cuprum loobus eurosarjast ERR arhiiv, 13.05.2016. Märt Roosna: DELFI VIDEO: Euroopa tippklubi pakub Tähele lepingut, aga… Delfi, 17.05.2017. Märt Roosna: Võrkpallikoondise liider Robert Täht sai lõpuks oma tahtmise ja liitus Euroopa tippklubiga Delfi, 19.04.2018. Märt Roosna: Täielik loom! Harjumatu ülesande saanud Teppan lõi Meistrite liigas platsi puhtaks ja tänu meeletule õnnele jõuti ka veerandfinaali! Delfi, 28.02.2019. Nädal piiri taga: Venno tuli Türgi karikavõistlustel hõbedale, Toobal Poolas MVP Delfi, 18.03.2019. Reijo Mälton: TÄISPIKKUSES | Robert Täht teenis oma esimesel Türgi-hooajal hõbemedali Võrkpall24, 04.05.2019. Karl Rinaldo: Haruldaselt vähe tõsteid saanud Täht: mul polnud mingit põhjust sidemängijaga rääkima minna Võrkpall24, 12.04.2019. Karl Rinaldo: Ametlik | Robert Tähest sai Euroopa esiklubi tiitlit ihkava Perugia mängija Võrkpall24, 17.06.2019. Karl Rinaldo: INTERVJUU | Esimese suure tiitli võitnud Täht: mul on enda jaoks plaan välja mõeldud Võrkpall24, 05.11.2019. Reijo Mälton: Leon tõi 31 punkti, kuid Perugia kaotas Itaalia karikafinaalis Civitanovale, Täht sekkus kahes geimis vahetusest Võrkpall24, 23.02.2020. Karl Rinaldo: STATISTIKA | Meistrite liiga põhiturniirist viie eestlase esituste kaudu Võrkpall24, 02.03.2020. Karl Rinaldo: Robert Tähe unistus Itaalia meistritiitlist ja Meistrite liiga kullast tänavu tõeks ei saa Võrkpall24, 09.04.2020. Karl Rinaldo: Hillar Karm | Uutest klubikaaslastest Tähest ja Leonist ning treeneri tähtsusest Võrkpall24, 23.07.2019. Karl Rinaldo: AMETLIK | Robert Täht liitub Rzeszowi Asseco Resoviaga! Võrkpall24, 20.05.2020. Karl Rinaldo: VIDEO | Resovia andis edu käest ja eestlastel Poola superkarikas finaali asja pole Võrkpall24, 06.09.2020. Täht sai Poola esiklubi vastu võimaluse, kuid Resovia langes konkurentsist ERR, 18.02.2021. Nädal piiri taga: Juhkami koduklubi võitis Saksamaal põhiturniiri ERR Sport, 09.03.2021. Nädal piiri taga: Juhkami pääses Saksamaal finaali, Naaber Hispaanias poolfinaali ERR, 29.03.2021. Karl Rinaldo: Vigastatud Täht: hea, et ma arsti juures uuringu tulemuste selgumise hetkel juba pikali olin Võrkpall24, 04.12.2020. Karl Rinaldo: Täht naasis mitmekuulise pausi järel platsile, Tammemaalt taas võimas mäng Võrkpall24, 15.02.2021. Reijo Mälton: Resovia koostöö Tähega sai läbi Võrkpall24, 31.03.2021. Reijo Mälton: Robert Täht vahetab Poola-siseselt klubi Võrkpall24, 11.05.2021. Kertu Laak: Poola karikas: Tammemaa koduklubi servis Tähe kamraadid pikali ja edenes veerandfinaali Võrkpall24, 27.01.2022. Reijo Mälton: Täht ja Belchatow avamängu edu ei suutnud hoida ja CEV Cupil finaali ei pääsenud Võrkpall24, 03.03.2022. Sezon 2021/2022 Tabela Plusliga koduleht (vaadatud 21.10.2023). Kertu Laak: VIDEO | MVP aktsioonis! Robert Täht võttis supermänguga Tammemaalt revanši Võrkpall24, 19.02.2022. Kertu Laak: Täht MVP ka eurosarjas! Belchatow tegi sammu CEV Cupi finaali poole Võrkpall24, 24.02.2022. Karl Rinaldo: V24 Poolas | Robert Täht: hooaja esimene pool andis nii palju energiat, aga üks treeneri otsus lõi kirvega jalad alt Võrkpall24, 11.05.2022. Ametlik: võrkpallikoondise liider Robert Täht hakkab mängima Brasiilias Delfi, 17.06.2022. Kaspar Ruus: Robert Täht läheb taas operatsioonile: isegi, kui võidu näol hea emotsiooni sain, mõtlesin, kas see on kõike seda väärt Delfi, 01.02.2023. Karl Juhkami: Koondise nurgakivide kriitiline seis: hooaeg algab, aga klubi pole Postimees, 02.10.2023. Andres Vaher: Robert Täht tõmbas lotopileti ja naaseb meistrite liigasse. „See võimalus tekkis täieliku välguna selgest taevast.“ Õhtuleht, 20.10.2023. Karl-Joosep Küngas: Robert Täht teenis uue klubiga esimese tiitli Postimees, 22.10.2023. Eesti võrkpallurite teekond Meistrite liigas lõppes ERR, 29.02.2024. https://sport.delfi.ee/artikkel/120275155/tammemaa-ja-taht-krooniti-saksamaa-karikavoitjaks Delfi, 04.03.2024. Ats Kuldkepp: Suur võrkpallipühapäev: kolm Eesti koondislast krooniti välisliigade meistriteks, kaks pidid leppima hõbedaga Delfi, 28.04.2024. Tuline kahju: Robert Täht sai taas vigastada Postimees, 22.12.2023. Raul Ojassaar: Eesti aasta võrkpallurid on Robert Täht ja Anu Ennok Delfi, 27.12.2016. FOTO | Aasta parimad võrkpallurid on Kertu Laak ja Robert Täht Delfi, 27.12.2017. Märt Roosna: Keda oleks tiitliga tunnustanud aasta võrkpalluriks valitud Robert Täht ise? Delfi, 06.01.2019. Aasta parimad võrkpallurid on Kertu Laak ja Robert Täht ERR, 29.12.2019. Paremad hooajal 2010/2011 Eesti Võrkpalli Liidu arhiiv (vaadatud 20.07.2023). Paremad hooajal 2011/2012 Eesti Võrkpalli Liidu arhiiv (vaadatud 20.07.2023). 2015 CEV Volleyball Cup - Men Statistics CEV (vaadatud 15.12.2023). 2015 CEV Volleyball Challenge Cup - Men Statistics CEV (vaadatud 15.12.2023). 2019 CEV Volleyball Champions League | Men Statistics CEV (vaadatud 15.12.2023). CEV Champions League Volley 2020 | Men Statistics CEV (vaadatud 15.12.2023). CEV Volleyball Cup 2022 | Men Statistics CEV (vaadatud 15.12.2023). https://www-old.cev.eu/Competition-Area/Statistics.aspx?ID=1551 Statistics CEV (vaadatud 02.03.2024). Men's U21 World Championship Turkey 2013 Statistics FIVB (vaadatud 20.12.2023). 2015 CEV Volleyball European Championship - Men Statistics CEV (vaadatud 20.12.2023). 2017 CEV Volleyball European Championship - Men Statistics CEV (vaadatud 20.12.2023). CEV EuroVolley 2019 | Men Statistics CEV (vaadatud 20.12.2023). CEV EuroVolley 2021 | Men Statistics CEV (vaadatud 20.12.2023). CEV EuroVolley 2023 | Men Statistics CEV (vaadatud 20.12.2023). Andres Vaher: Kaks lahutamatut Tähte: omavahelisest profilepingust kuni suure unistuseni mängida koos Eesti koondises Õhtuleht, 12.10.2023. Täht, Robert ESBL biograafia Robert Täht Mängija profiil CEV kodulehel Robert Täht Nisse Huttunen International Sports Agency Robert Täht Mängija profiil Bundesliga kodulehel Robert Täht Mängija profiil Poola Plusliiga kodulehel Robert Täht Mängija profiil Legavolley kodulehel Robert Täht Volleybox